ΓΡΑΠΤΗ ΕΡΩΤΗΣΗ P-0945/02

υποβολή: Francesco Fiori (PPE-DE) προς την Επιτροπή

(27 Μαρτίου 2002)

Θέμα: Φόρος Foal Levy στους εκτροφείς καθαρόαιμων αλόγων

Δεδομένου ότι το ευρωπαϊκό αγροτικό μοντέλο που καθορίζεται από την Ατζέντα 2000 βρίσκεται σήμερα σε φάση επαναπροσδιορισμού από την Ευρωπαϊκή Ένωση, εξακολουθεί να ισχύει ο στόχος να δημιουργηθεί ένας ανταγωνιστικός και όχιπερβολικά επιδοτούμενος αγροτικός τομέας· η επιβολή φόρου στους εκτροφείς καθαρόαιμων αλόγων, που θεσπίστηκε από την κυβέρνηση της Ιρλανδίας με σκοπό ναποστηριχθεί αποκλειστικώς η ιρλανδική και να ευνοηθεί η αγγλική κτηνοτροφία, είναι απολύτως αδικαιολόγητη, στο βαθμό που εφαρμόζεται σε όλες τις κοινοτικές χώρες πλην της Αγγλίας.

Επισημαίνοντας ότι για τους εκτροφείς καθαρόαιμων αλόγων της Ευρωπαϊκής Ένωσης, οι περισσότεροι και οι καλύτερης ποιότητας επιβήτορες ίπποι βρίσκονται στην Ιρλανδία και, ως εκ τούτου, έχουν δημιουργηθεί συνθήκες για μια εποχιακή μεταφορά κατ' έτος, κατά την περίοδο της οχείας των φοράδων ιδιοκτησίας κυρίως ιταλών, γάλλων και γερμανών εκτροφέων προς την Ιρλανδία.

Επισημαίνοντας ότι οι περισσότερες φοράδες, αφού γεννήσουν στο ιρλανδικό έδαφος και γονιμοποιηθούν εκ νέου, επιστρέφουν στην χώρα της προέλευσής τους και, εάν παραμείνουν στην Ιρλανδία, σε κάθε περίπτωση, το πουλάρι που γεννούν επανεισάγεται μέχρι την 31η Δεκεμβρίου προκειμένου να πολιτογραφηθεί στην συνέχεια στην χώρα του ιδιοκτήτη. Η πρακτική αυτή σημαίνει ότι οι εκτροφείς καθαρόαιμων αλόγων είναι αδύνατον να καταφύγουν στην τεχνητή σπερματέγχυση, πρακτική η οποία απαγορεύεται από τις διεθνείς ιππικές αρχές και η οποία, εάν επιτρεπόταν, δεν θα ήταν απαραίτητη η μετακίνηση των ζώων, λύνοντας ταυτόχρονα και το πρόβλημα του φόρου Foal Levy καθώς και πολλά άλλαγειονομικής φύσεως.

Επισημαίνοντας τέλος ότι η ιρλανδική κυβέρνηση έχει επιβάλει έναν φόρο ανάλογο προς το κόστος της γονιμοποίησης της φοράδας, τον επονομαζόμενο φόρο Foal Levy, ο οποίος αφορά τα πουλάρια που γεννιούνται στην Ιρλανδία, πλην των αγγλικής ιδιοκτησίας, τα οποία για ανεξήγητους λόγους εξαιρούνται.

Δεν θεωρεί η Επιτροπή ότι ο εν λόγω φόρος φαλκιδεύει την αρχή του ελεύθερου ανταγωνισμού, η οποία προβλέπεται από τα άρθρα 88 και 89 της Συνθήκης, λόγω της αύξησης του κόστους παραγωγής μόνον για ορισμένους εκτροφείς·

Πως δικαιολογεί η Επιτροπή την προστατευτική διάταξη της Ιρλανδίας, η οποία συνιστά μεροληπτική πρακτική εις βάρος των μη ιρλανδών και άγγλων εκτροφέων·

Δεν εκτιμά η Επιτροπή ότι, δεδομένου ότι μεγάλο τμήμα του ποσού που συλλέγεται από τον εν λόγω φόρο επενδύεται από τους Ιρλανδούς κατά την διάθεση στο εμπόριο των δικών τους πουλαριών κατά τους πλειστηριασμούς που διεξάγονται στην Ιρλανδία, δημιουργούνται συνθήκες αθέμιτου ανταγωνισμού έναντι των άλλων χωρών της ΕΕ οι οποίες δεν μπορούν να κάνουν χρήση του προϊόντος του εν λόγω φόρου·

Συμπληρωματική απάντησητου κ. Fischler εξ ονόματος της Επιτροπής

(3 Ιουλίου 2002)

Η Επιτροπή επικοινώνησε με τις ιρλανδικές αρχές επί του ζητήματος που έθιξε το Αξιότιμο Μέλος του Κοινοβουλίου ώστε να γνωρίσει την άποψή τους επί του θέματος και να συγκεντρώσει όλες τις σχετικές πληροφορίες για την εισφορά Foal Levy. Με επιστολή τους της 23ης Μαΐου 2002, οι ιρλανδικές αρχές ανταποκρίθηκαν στο ανωτέρω αίτημα της Επιτροπής δίνοντας λεπτομέρειες για το οικείο μέτρο. Οι πληροφορίες αυτές αξιολογούνται τώρα από τις αρμόδιεςπηρεσίες της Επιτροπής ώστε να προσδιορισθεί σαφέστερα κατά πόσο χρειάζεται περαιτέρω δράση από κοινοτικής σκοπιάς.